Použitie krému Dermazin na popáleniny: Je bezpečné aplikovať aj na červené miesta bez kože?
Dobrý deň prosím vás mám na ruke popáleninu natieram si to dermazin krémom sťahuje sa mi koza môžem to požierať aj na červene miesto? Kde nieje koza? Dakujem
Dobrý deň,
ďakujeme za Vašu otázku.
Dermazin krém sa používa na kožu. Na poranenú alebo popálenú oblasť kože sa nanáša zvyčajne jedenkrát denne.
Po očistení popálenej plochy a odstránení zvyškov popáleného tkaniva sa Dermazin nanáša na popálenú plochu vo vrstve 2 − 4 mm. Krém sa môže aplikovať priamo na ranu alebo sa môže naniesť sterilnou gázou. Pred každou aplikáciou krému sa musí rana umyť vodou alebo antiseptickým roztokom, aby sa z rany odstránili zvyšky krému a exsudát, ktorý sa vo veľkej miere tvorí po aplikácii Dermazinu. Exsudát sa farbou podobá na hnis, v skutočnosti je však sterilný. Ak je to nevyhnutné, rana sa môže prekryť obväzom.
Liečba má trvať čo najkratšiu dobu.Ak sa príznaky nezlepšia, alebo ak sa dokonca po 7 dňoch zhoršia, poraďte sa s lekárom.
Prajem Vám pekný zvyšok dňa.
S pozdravom
PharmDr. Patrícia Čečková